CELEX: 32014R0707
Language: fi
Date: 2014-06-25 00:00:00
Title: Komission täytäntöönpanoasetus (EU) N:o 707/2014, annettu 25 päivänä kesäkuuta 2014 , kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun asetuksen (EY) N:o 690/2008 muuttamisesta

26.6.2014   
            
            
               FI
            
            
               Euroopan unionin virallinen lehti
            
            
               L 186/56
            
         KOMISSION TÄYTÄNTÖÖNPANOASETUS (EU) N:o 707/2014,
   annettu 25 päivänä kesäkuuta 2014,
   kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun asetuksen (EY) N:o 690/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 2 artiklan 1 kohdan h alakohdan,
   ottaa huomioon Ranskan, Irlannin, Italian, Portugalin ja Yhdistyneen kuningaskunnan esittämät pyynnöt,
   sekä katsoo seuraavaa:
   
               (1)
            
            
               Komission asetuksella (EY) N:o 690/2008 (2) tunnustettiin tietyt jäsenvaltiot tai tietyt jäsenvaltioiden alueet suojelluiksi alueiksi tiettyjen haitallisten organismien osalta. Joissakin tapauksissa alueet tunnustettiin suojelluiksi tietyksi ajaksi, jotta asianomainen jäsenvaltio voisi toimittaa tarvittavat kattavat tiedot, joista käy ilmi, ettei kyseistä haitallista organismia esiintynyt asianomaisessa jäsenvaltiossa tai asianomaisella alueella, tai saattaa päätökseen toimet kyseisen organismin hävittämiseksi.
            
         
               (2)
            
            
               Tietyt Portugalin alueen osat tunnustettiin suojelluksi alueeksi haitallisen organismin Bemisia tabaci Genn. (Euroopan populaatiot) osalta. Portugali on toimittanut tietoja, jotka osoittavat, että haitallista organismia Bemisia tabaci esiintyy nyt Madeiralla. Mainitun haitallisen organismin hävittämiseksi vuonna 2013 toteutetut toimenpiteet ovat osoittautuneet tehottomiksi. Madeiraa ei siksi pitäisi enää tunnustaa osaksi Portugalin suojeltua aluetta haitallisen organismin Bemisia tabaci osalta.
            
         
               (3)
            
            
               Kreikan toimittamien tietojen perusteella näyttää siltä, että Kreikan alue on edelleen vapaa haitallisesta organismista Dendroctonus micans Kugelan. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Kreikan suojellun alueen tunnustamista haitallisen organismin Dendroctonus micans osalta olisi jatkettava 30 päivään huhtikuuta 2016.
            
         
               (4)
            
            
               Irlanti on pyytänyt, että sen alue tunnustettaisiin suojelluksi alueeksi haitallisen organismin Dryocosmus kuriphilus Yasumatsu osalta. Irlanti on vuosina 2006–2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny sen alueella huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Irlanti olisi tunnustettava suojelluksi alueeksi haitallisen organismin Dryocosmus kuriphilus osalta ainoastaan 30 päivään huhtikuuta 2016 asti.
            
         
               (5)
            
            
               Portugali on pyytänyt, että sen alue tunnustettaisiin suojelluksi alueeksi haitallisen organismin Dryocosmus kuriphilus Yasumatsu osalta. Portugali on vuosina 2010–2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny sen alueella huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Portugali olisi tunnustettava suojelluksi alueeksi haitallisen organismin Dryocosmus kuriphilus osalta ainoastaan 30 päivään huhtikuuta 2016 asti.
            
         
               (6)
            
            
               Yhdistynyt kuningaskunta on pyytänyt, että sen alue tunnustettaisiin suojelluksi alueeksi haitallisen organismin Dryocosmus kuriphilus Yasumatsu osalta. Yhdistynyt kuningaskunta on vuosina 2006–2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny sen alueella huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Yhdistynyt kuningaskunta olisi tunnustettava suojelluksi alueeksi haitallisen organismin Dryocosmus kuriphilus osalta ainoastaan 30 päivään huhtikuuta 2016 asti.
            
         
               (7)
            
            
               Kreikan toimittamien tietojen perusteella näyttää siltä, että Kreikan alue on edelleen vapaa haitallisesta organismista Gilpinia hercyniae (Hartig). Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Kreikan suojellun alueen tunnustamista haitallisen organismin Gilpinia hercyniae osalta olisi jatkettava 30 päivään huhtikuuta 2016.
            
         
               (8)
            
            
               Kreikan toimittamien tietojen perusteella näyttää siltä, että Kreikan alue on edelleen vapaa haitallisesta organismista Gonipterus scutellatus Gyll. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Kreikan suojellun alueen tunnustamista haitallisen organismin Gonipterus scutellatus osalta olisi jatkettava 30 päivään huhtikuuta 2016.
            
         
               (9)
            
            
               Korsikan (Ranska) alue tunnustettiin suojelluksi alueeksi haitallisen organismin Ips amitinus Eichhof osalta. Ranska on pyytänyt sen suojellun alueen peruuttamista haitallisen organismin Ips amitinus osalta ottaen huomioon, että sen pääasiallista isäntälajia ei esiinny Korsikalla. Korsikan (Ranska) aluetta ei sen vuoksi pitäisi enää tunnustaa suojelluksi alueeksi haitallisen organismin Ips amitinus Eichhof osalta.
            
         
               (10)
            
            
               Kreikan toimittamien tietojen perusteella näyttää siltä, että Kreikan alue on edelleen vapaa haitallisesta organismista Ips amitinus Eichhof. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Kreikan suojellun alueen tunnustamista haitallisen organismin Ips amitinus osalta olisi jatkettava 30 päivään huhtikuuta 2016.
            
         
               (11)
            
            
               Kreikan toimittamien tietojen perusteella näyttää siltä, että haitallista organismia Ips cembrae Heer ei enää esiinny sen alueella. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Kreikan suojellun alueen tunnustamista haitallisen organismin Ips cembrae osalta olisi jatkettava 30 päivään huhtikuuta 2016.
            
         
               (12)
            
            
               Kreikan toimittamien tietojen perusteella näyttää siltä, että Kreikan alue on edelleen vapaa haitallisesta organismista Ips duplicatus Sahlberg. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Kreikan suojellun alueen tunnustamista haitallisen organismin Ips duplicatus osalta olisi jatkettava 30 päivään huhtikuuta 2016.
            
         
               (13)
            
            
               Irlanti on pyytänyt, että sen alue tunnustettaisiin suojelluksi alueeksi haitallisen organismin Thaumetopoea processionea L. osalta. Irlanti on vuosina 2011–2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny sen alueella huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Irlanti olisi tunnustettava suojelluksi alueeksi haitallisen organismin Thaumetopoea processionea osalta ainoastaan 30 päivään huhtikuuta 2016 asti.
            
         
               (14)
            
            
               Yhdistynyt kuningaskunta on pyytänyt, että sen alue tunnustettaisiin suojelluksi alueeksi haitallisen organismin Thaumetopoea processionea L. osalta, lukuun ottamatta paikallishallintoalueita Barnet, Brent, Bromley, Camden, City of London, City of Westminster, Croydon, Ealing, Elmbridge District, Epsom and Ewell District, Hackney, Hammersmith & Fulham, Haringey, Harrow, Hillingdon, Hounslow, Islington, Kensington & Chelsea, Kingston upon Thames, Lambeth, Lewisham, Merton, Reading, Richmond Upon Thames, Runnymede District, Slough, South Oxfordshire, Southwark, Spelthorne District, Sutton, Tower Hamlets, Wandsworth ja West Berkshire. Yhdistynyt kuningaskunta on vuosina 2007–2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny sen alueella — lukuun ottamatta kyseisiä paikallishallintoalueita — huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Yhdistynyt kuningaskunta — lukuun ottamatta kyseisiä paikallishallintoalueita — olisi tunnustettava suojelluksi alueeksi haitallisen organismin Thaumetopoea processionea osalta ainoastaan 30 päivään huhtikuuta 2016 asti.
            
         
               (15)
            
            
               Tietyt Espanjan alueen osat tunnustettiin suojelluksi alueeksi haitallisen organismin Erwinia amylovora (Burr.) Winsl. et al. osalta. Espanja on toimittanut tietoja, jotka osoittavat, että haitallista organismia Erwinia amylovora esiintyy nyt itsehallintoalueilla Aragón, Castilla la Mancha, Murcia, Navarra ja La Rioja, Guipuzcoan maakunnassa (Baskimaa), Alicanten maakunnassa sijaitsevissa seutukunnissa L'Alt Vinalopó ja El Vinalopó Mitjà sekä Valencian maakunnassa (Comunidad Valenciana) sijaitsevissa kunnissa Alborache ja Turís. Mainitun haitallisen organismin hävittämiseksi vuonna 2013 toteutetut toimenpiteet ovat osoittautuneet tehottomiksi. Itsehallintoalueita Aragón, Castilla la Mancha, Murcia, Navarra ja La Rioja, Guipuzcoan maakuntaa (Baskimaa), Alicanten maakunnassa sijaitsevia seutukuntia L'Alt Vinalopó ja El Vinalopó Mitjà sekä Valencian maakunnassa (Comunidad Valenciana) sijaitsevia kuntia Alborache ja Turís ei sen vuoksi pitäisi enää tunnustaa osaksi Espanjan suojeltua aluetta haitallisen organismin Erwinia amylovora osalta.
            
         
               (16)
            
            
               Tietyt Italian alueen osat tunnustettiin suojelluksi alueeksi haitallisen organismin Erwinia amylovora (Burr.) Winsl. et al. osalta. Italia on toimittanut tietoja, jotka osoittavat, että haitallista organismia Erwinia amylovora esiintyy nyt Friuli-Venezia Giuliassa ja Sondrion maakunnassa (Lombardia). Mainitun haitallisen organismin hävittämiseksi vuonna 2013 toteutetut toimenpiteet ovat osoittautuneet tehottomiksi. Friuli-Venezia Giuliaa ja Sondrion maakuntaa (Lombardia) ei siksi pitäisi enää tunnustaa osaksi Italian suojeltua aluetta haitallisen organismin Erwinia amylovora osalta.
            
         
               (17)
            
            
               Irlannin koko alue tunnustettiin suojelluksi alueeksi haitallisen organismin Erwinia amylovora (Burr.) Winsl. et al. osalta. Irlanti on toimittanut tietoja, jotka osoittavat, että haitallista organismia Erwinia amylovora esiintyy nyt Galwayn kaupungissa. Mainitun haitallisen organismin hävittämiseksi vuosina 2005–2013 toteutetut toimenpiteet ovat osoittautuneet tehottomiksi. Galwayn kaupunkia ei siksi pitäisi enää tunnustaa osaksi Irlannin suojeltua aluetta haitallisen organismin Erwinia amylovora osalta.
            
         
               (18)
            
            
               Liettuan koko alue tunnustettiin suojelluksi alueeksi haitallisen organismin Erwinia amylovora (Burr.) Winsl. et al. osalta. Liettua on toimittanut tietoja, jotka osoittavat, että haitallista organismia Erwinia amylovora esiintyy nyt kunnissa Kėdainiai ja Babtai (Kaunasin lääni). Mainitun haitallisen organismin hävittämiseksi kahtena peräkkäisenä vuonna 2012 ja 2013 toteutetut toimenpiteet ovat osoittautuneet tehottomiksi. Kuntia Kėdainiai ja Babtai (Kaunasin lääni) ei sen vuoksi pitäisi enää tunnustaa osaksi Liettuan suojeltua aluetta haitallisen organismin Erwinia amylovora osalta.
            
         
               (19)
            
            
               Tietyt Slovenian alueen osat tunnustettiin suojelluksi alueeksi haitallisen organismin Erwinia amylovora (Burr.) Winsl. et al. osalta. Slovenia on toimittanut tietoja, jotka osoittavat, että haitallista organismia Erwinia amylovora esiintyy nyt kunnissa Renče-Vogrsko (H4-valtatiestä etelään) ja Lendava. Mainitun haitallisen organismin hävittämiseksi kahtena peräkkäisenä vuonna 2012 ja 2013 toteutetut toimenpiteet ovat osoittautuneet tehottomiksi. Kuntia Renče-Vogrsko (H4-valtatiestä etelään) ja Lendava ei sen vuoksi pitäisi enää tunnustaa osaksi Slovenian suojeltua aluetta haitallisen organismin Erwinia amylovora osalta.
            
         
               (20)
            
            
               Tietyt Slovakian alueen osat tunnustettiin suojelluksi alueeksi haitallisen organismin Erwinia amylovora (Burr.) Winsl. et al. osalta. Slovakia on toimittanut tietoja, jotka osoittavat, että haitallista organismia Erwinia amylovora esiintyy nyt kunnissa Čenkovce, Topoľníky ja Trhová Hradská (Dunajská Stredan piirikunta). Mainitun haitallisen organismin hävittämiseksi kahtena peräkkäisenä vuonna 2012 ja 2013 toteutetut toimenpiteet ovat osoittautuneet tehottomiksi. Kuntia Čenkovce, Topoľníky ja Trhová Hradská (Dunajská Stredan piirikunta) ei sen vuoksi pitäisi enää tunnustaa osaksi Slovakian suojeltua aluetta haitallisen organismin Erwinia amylovora osalta.
            
         
               (21)
            
            
               Yhdistynyt kuningaskunta on pyytänyt, että sen alue tunnustettaisiin suojelluksi alueeksi haitallisen organismin Ceratocystis platani (J.M. Walter) Engelbr. & T.C. Harr. osalta. Yhdistynyt kuningaskunta on vuosina 2010–2013 toteutettujen tutkimusten pohjalta toimittanut näyttöä siitä, ettei kyseisiä haitallisia organismeja esiinny sen alueella huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Yhdistynyt kuningaskunta olisi tunnustettava suojelluksi alueeksi haitallisen organismin Ceratocystis platani osalta ainoastaan 30 päivään huhtikuuta 2016 asti.
            
         
               (22)
            
            
               Yhdistynyt kuningaskunta on pyytänyt, että sen koko alue, Mansaari mukaan luettuna, tunnustettaisiin suojelluksi alueeksi haitallisen organismin Cryphonectria parasitica (Murrill) Barr osalta. Yhdistynyt kuningaskunta on vuosina 2006–2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny Mansaarella huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Yhdistyneen kuningaskunnan suojeltu alue haitallisen organismin Cryphonectria parasitica osalta olisi tunnustettava Mansaaren kohdalla ainoastaan 30 päivään huhtikuuta 2016 asti.
            
         
               (23)
            
            
               Tietyt Kreikan alueen osat tunnustettiin suojelluksi alueeksi sitruspuun suruviruksen osalta. Kreikka on toimittanut tietoja, jotka osoittavat, että sitruspuun suruvirusta esiintyy nyt Chanian alueyksikön alueella. Mainitun haitallisen organismin hävittämiseksi vuonna 2013 toteutetut toimenpiteet ovat osoittautuneet tehottomiksi. Chanian alueyksikköä ei siksi pitäisi enää tunnustaa osaksi Kreikan suojeltua aluetta sitruspuun suruviruksen osalta.
            
         
               (24)
            
            
               Korsikan (Ranska) alue tunnustettiin suojelluksi alueeksi sitruspuun suruviruksen eurooppalaisten kantojen osalta. Ranska on toimittanut tietoja, jotka osoittavat, että sitruspuun suruviruksen eurooppalaisia kantoja esiintyy nyt Korsikalla, eikä niitä voida hävittää. Korsikan (Ranska) aluetta ei sen vuoksi pitäisi enää tunnustaa suojelluksi alueeksi sitruspuun suruviruksen eurooppalaisten kantojen osalta.
            
         
               (25)
            
            
               Ranska on pyytänyt, että Champagnen viinialueen (”vignoble Champenois”) tietyt osat, eli Picardie (Aisnen departementti) ja Ile de France (kunnat Citry, Nanteuil-sur-Marne ja Saâcy-sur-Marne) tunnustettaisiin osaksi Ranskan suojeltua aluetta haitallisen organismin Grapevine flavescence dorée MLO osalta. Nämä osat sisältyivät tutkimuksiin, jotka tehtiin Champagnen viinialueella haitallisen organismin Grapevine flavescence dorée MLO osalta, mutta niitä ei ollut lueteltu osana suojeltua aluetta, koska ne eivät kuuluneet Champagnen hallinnolliseen alueeseen sen tarkassa merkityksessä. Sen vuoksi Ranskan suojeltu alue haitallisen organismin Grapevine flavescence dorée MLO osalta olisi tunnustettava myös Picardien (Aisnen departementti) ja Ile de Francen (kunnat Citry, Nanteuil-sur-Marne ja Saâcy-sur-Marne) osalta.
            
         
               (26)
            
            
               Italia on pyytänyt, että Apúlia tunnustetaan osaksi sen suojeltua aluetta haitallisen organismin Grapevine flavescence dorée MLO osalta. Italia on vuonna 2013 toteutettujen tutkimusten pohjalta toimittanut näyttöä siitä, ettei kyseistä haitallista organismia esiinny Apúliassa huolimatta kyseiselle organismille otollisista olosuhteista siellä. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Apúlia olisi tunnustettava osaksi Italian suojeltua aluetta haitallisen organismin Grapevine flavescence dorée MLO osalta ainoastaan 30 päivään huhtikuuta 2016 asti.
            
         
               (27)
            
            
               Italian toimittamien tietojen perusteella näyttää siltä, että Sardinia on edelleen vapaa haitallisesta organismista Grapevine flavescence dorée MLO. Lisätutkimukset ovat kuitenkin tarpeen. Asiantuntijoiden olisi komission valtuutuksella seurattava näitä tutkimuksia. Näin ollen Sardinian alueen tunnustamista osaksi Italian suojeltua aluetta haitallisen organismin Grapevine flavescence dorée MLO osalta olisi jatkettava 30 päivään huhtikuuta 2016 asti.
            
         
               (28)
            
            
               Sen vuoksi asetusta (EY) N:o 690/2008 olisi muutettava.
            
         
               (29)
            
            
               Jotta varmistetaan jatkuvuus 31 päivään maaliskuuta 2014 asti tunnustettujen suojeltujen alueiden suhteen, tätä asetusta olisi sovellettava 1 päivästä huhtikuuta 2014.
            
         
               (30)
            
            
               Tässä asetuksessa säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 690/2008 liite I seuraavasti:
   
               1)
            
            
               Muutetaan a otsikkokohta seuraavasti:
               
                           a)
                        
                        
                           Korvataan 2 alakohta seuraavasti:
                           
                                       
                                                   ”2.
                                                
                                                
                                                   
                                                      Bemisia tabaci Genn. (Euroopan populaatiot)
                                                
                                             
                                    
                                       Irlanti, Portugali (Azorit, Beira Interior, Beira Litoral, Entre Douro e Minho, Ribatejo e Oeste (kunnat Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ja Torres Vedras) ja Trás-os-Montes), Suomi, Ruotsi, Yhdistynyt kuningaskunta”
                                    
                                 
                     
                           b)
                        
                        
                           Korvataan 4 ja 5 alakohta seuraavasti:
                           
                                       
                                                   ”4.
                                                
                                                
                                                   
                                                      Dendroctonus micans Kugelan
                                                
                                             
                                    
                                       Irlanti, Kreikka (30 päivään huhtikuuta 2016), Yhdistynyt kuningaskunta (Pohjois-Irlanti, Mansaari ja Jersey)
                                    
                                 
                                       
                                                   4.1
                                                
                                                
                                                   
                                                      Dryocosmus kuriphilus Yasumatsu
                                                
                                             
                                    
                                       Irlanti (30 päivään huhtikuuta 2016), Portugali (30 päivään huhtikuuta 2016), Yhdistynyt kuningaskunta (30 päivään huhtikuuta 2016)
                                    
                                 
                                       
                                                   5.
                                                
                                                
                                                   
                                                      Gilpinia hercyniae (Hartig)
                                                
                                             
                                    
                                       Irlanti, Kreikka (30 päivään huhtikuuta 2016), Yhdistynyt kuningaskunta (Pohjois-Irlanti, Mansaari ja Jersey)”
                                    
                                 
                     
                           c)
                        
                        
                           Korvataan 7–10 alakohta seuraavasti:
                           
                                       
                                                   ”7.
                                                
                                                
                                                   
                                                      Gonipterus scutellatus Gyll
                                                
                                             
                                    
                                       Kreikka (30 päivään huhtikuuta 2016), Portugali (Azorit)
                                    
                                 
                                       
                                                   8.
                                                
                                                
                                                   
                                                      Ips amitinus Eichhof
                                                
                                             
                                    
                                       Irlanti, Kreikka (30 päivään huhtikuuta 2016), Yhdistynyt kuningaskunta
                                    
                                 
                                       
                                                   9.
                                                
                                                
                                                   
                                                      Ips cembrae Heer
                                                
                                             
                                    
                                       Irlanti, Kreikka (30 päivään huhtikuuta 2016), Yhdistynyt kuningaskunta (Pohjois-Irlanti ja Mansaari)
                                    
                                 
                                       
                                                   10.
                                                
                                                
                                                   
                                                      Ips duplicatus Sahlberg
                                                
                                             
                                    
                                       Irlanti, Kreikka (30 päivään huhtikuuta 2016), Yhdistynyt kuningaskunta”
                                    
                                 
                     
                           d)
                        
                        
                           Lisätään 15 alakohdan jälkeen 16 alakohta seuraavasti:
                           
                                       
                                                   ”16.
                                                
                                                
                                                   
                                                      Thaumetopoea processionea L.
                                                
                                             
                                    
                                       Irlanti (30 päivään huhtikuuta 2016), Yhdistynyt kuningaskunta (lukuun ottamatta paikallishallintoalueita Barnet, Brent, Bromley, Camden, City of London, City of Westminster, Croydon, Ealing, Elmbridge District, Epsom and Ewell District, Hackney, Hammersmith & Fulham, Haringey, Harrow, Hillingdon, Hounslow, Islington, Kensington & Chelsea, Kingston upon Thames, Lambeth, Lewisham, Merton, Reading, Richmond Upon Thames, Runnymede District, Slough, South Oxfordshire, Southwark, Spelthorne District, Sutton, Tower Hamlets, Wandsworth ja West Berkshire) (30 päivään huhtikuuta 2016)”
                                    
                                 
                     
         
               2)
            
            
               Korvataan b otsikkokohdan 2 alakohta seuraavasti:
               
                           
                                       ”2.
                                    
                                    
                                       
                                          Erwinia amylovora (Burrill)Winslow et al.
                                       
                                    
                                 
                        
                           
                                       —
                                    
                                    
                                       Viro, Espanja (lukuun ottamatta itsehallintoalueita Aragón, Castilla la Mancha, Castilla y León, Extremadura, Murcia, Navarra ja La Rioja, Guipuzcoan maakuntaa (Baskimaa), Alicanten maakunnassa sijaitsevia seutukuntia L'Alt Vinalopó ja El Vinalopó Mitjà ja Valencian maakunnassa (Comunidad Valenciana) sijaitsevia kuntia Alborache ja Turís), Ranska (Korsika), Italia (Abruzzo, Basilicata, Calabria, Campania, Lazio, Liguria, Marche, Molise, Piemonte, Sardinia, Sisilia, Toscana, Umbria, Valle d'Aosta), Latvia, Portugali, Suomi, Yhdistynyt kuningaskunta (Pohjois-Irlanti, Mansaari sekä Kanaalisaaret),
                                    
                                 
                                       —
                                    
                                    
                                       ja, 30 päivään huhtikuuta 2016, Irlanti (lukuun ottamatta Galwayn kaupunkia), Italia (Apúlia, Emilia-Romagna (maakunnat Parma ja Piacenza), Lombardia (lukuun ottamatta maakuntia Mantua ja Sondrio), Veneto (lukuun ottamatta maakuntia Rovigo ja Venetsia, kuntia Barbona, Boara Pisani, Castelbaldo, Masi, Piacenza d'Adige, S. Urbano ja Vescovana Padovan maakunnassa ja A4-valtatiestä etelään sijaitsevaa aluetta Veronan maakunnassa)), Liettua (lukuun ottamatta kuntia Babtai ja Kėdainiai (Kaunasin lääni)), Slovenia (lukuun ottamatta alueita Gorenjska, Koroška, Maribor ja Notranjska, ja kuntia Lendava ja Renče-Vogrsko (H4-valtatiestä etelään)), Slovakia (lukuun ottamatta kuntia Blahová, Čenkovce, Horné Mýto, Okoč, Topoľníky ja Trhová Hradská (Dunajská Stredan piirikunta), Hronovce ja Hronské Kľačany (Levicen piirikunta), Dvory nad Žitavou (Nové Zámkyn piirikunta), Málinec (Poltárin piirikunta), Hrhov (Rožňavan piirikunta), Veľké Ripňany (Topoľčanyn piirikunta), Kazimír, Luhyňa, Malý Horeš, Svätuše ja Zatín (Trebišovin piirikunta))”
                                    
                                 
                     
         
               3)
            
            
               Korvataan c otsikkokohdan 01. alakohta seuraavasti:
               
                           
                                       ”01.
                                    
                                    
                                       
                                          Ceratocystis
                                          platani (J.M. Walter) Engelbr. & T.C. Harr.
                                    
                                 
                        
                           Yhdistynyt kuningaskunta (30 päivään huhtikuuta 2016)
                        
                     
                           
                                       02.
                                    
                                    
                                       
                                          Cryphonectria parasitica (Murrill) Barr
                                    
                                 
                        
                           Tšekki, Irlanti, Ruotsi, Yhdistynyt kuningaskunta (30 päivään huhtikuuta 2016)”
                        
                     
         
               4)
            
            
               Korvataan d otsikkokohdan 3 ja 4 alakohta seuraavasti:
               
                           
                                       ”3.
                                    
                                    
                                       Sitruspuun suruvirus (eurooppalaiset kannat)
                                    
                                 
                        
                           Kreikka (lukuun ottamatta Argolidan ja Chanian alueyksiköitä), Malta, Portugali (lukuun ottamatta Algarvea ja Madeiraa)
                        
                     
                           
                                       4.
                                    
                                    
                                       Grapevine flavescence dorée MLO
                                    
                                 
                        
                           Tšekki, Ranska (Alsace, Champagne-Ardenne, Picardie (Aisnen departementti), Ile de France (kunnat Citry, Nanteuil-sur-Marne ja Saâcy-sur-Marne) sekä Lorraine)), Italia (Apúlia (30 päivään huhtikuuta 2016), Sardinia (30 päivään huhtikuuta 2016), sekä Basilicata)”
                        
                     
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä kesäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 169, 10.7.2000, s. 1.
   
      (2)  Komission asetus (EY) N:o 690/2008, annettu 4 päivänä heinäkuuta 2008, kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi (EUVL L 193, 22.7.2008, s. 1).